सौर मंडल में मौजूद हजारों छोटे बड़े पिंडों की बरसात हमारी पृथ्वी पर होती ही रहती है जिनके अनेकों प्रमाण मौजूद हैं। वैज्ञानिक भी इन पिंडों की बात समय समय पर करते रहे हैं। ये पिंड धरती पर गिर कर निशान छोड़ देते हैं जो इसका प्रमाण होते हैं कि उल्का पिंड ऊपर से कितनी तेजी से गिरे और उनका भार कितना था। पश्चिम के इतिहास में लगभग 1000 वर्ष पूर्व उल्का वृष्टि का उल्लेख मिलता है। हमारे यहाँ के प्राचीन साहित्य में भी उल्का वृष्टि का विवरण मिलता है। सिखोरे एलिन पहाड़ पर सैंकड़ों ऐसे गड्ढे हैं जो 70 फुट लंबे और 40 फुट गहरे हैं। ऐसे ही 3000 से भी अधिक छोटे बड़े गड्ढे कैरोलिन प्रदेश में भी देखे गए हैं जो आसमान से गिरे उल्का पिंडों के कारण ही बने थे।